ได้ไปนอกพื้นที่แต่ไม่มีทางลืมร้านโปรดของเรา ... พื้นที่หน้าโรงพยาบาลศิขรินทร์ได้จัดเป็นพื้นที่ไม่ใหญ่ที่มีทั้งร้านอาหาร ซุปเปอร์มาร์เก็ต และร้านกาแฟนางเงือกแบรนด์ดังจากประเทศอเมริกา 

เข้าไปจอดรถในลานของโรงพยาบาลได้เลยค่ะ ขนาดร้านสตาร์บัคส์สาขานี้ถือว่าค่อนข้างใหญ่ มีที่นั่งกันได้เยอะเลย คนไม่เยอะมากเท่าไหร่ด้วย (จริงๆคนเข้าออกเยอะ แต่แวะมาซื้อแล้วก็ไปซะเป็นส่วนใหญ่) ..... เรามีเวลาเลยขอนั่งดื่มกาแฟลาเต้เมนูโปรดสบายๆ พร้อมชิมเค้กตัวใหม่สำหรับซีซั่นนี้ Key Lime Pop Seed Cake เค้กรสชาติหวานอมเปรี้ยว และมีเมล็ดป๊อบซี้ดผสมในเนื้อเค้กให้เวลาเคี้ยวได้รสสัมผัสกรุบๆไปด้วย ถือเป็นเค้กครีมที่เราพอทานได้อยู่ค่ะ ทานคู่กับกาแฟแบบไม่หวานเลยตัดรสกันได้ดี 

พนักงานสาขานี้ยังรักษาความเป็นสตาร์บัคส์ได้ดี พนักงานอัธยาศัยดี ยิ้มแย้ม พูดจาเป็นกันเองแบบเฟรนลี๊เฟรนลี่ ทำให้การมาสาขานี้ยังรู้สึกดีเหมือนเดิม .... จะมีก็แค่ที่ตั้งร้านที่ทำไมรู้สึกแห้งแล้งจัง ร้อนแบบขอรีบหนีเข้าร้านทันที ถ่ายรูปหน้าร้านได้แบบรีบแชะรีบไป ไม่มีการเช็ครูปแน่ๆ แดดจะเผามะเร็งผิวหนังจะกิน (อันนี้ไม่มีผลกับดาวนะคะ) 

I am Latte, You are .... ???